2023 m. Izraelio užpuolimas

– 2023 m. spalio 7 d., per šabą ir Simchat Toros šventę, iš Gazos Ruožo pradėtas pietų Izraelio užpuolimas.

Pradėtas paleidžiant >5 tūkst. raketų į Izraelį. Plačiausia šalies ataka nuo pat Nepriklausomybės karo.

Aplinkybės 
2023 m. spalio 7 d. islamistinės grupuotės „Hamas“ karinis vadas Mahometas Deifas puolimą pavadino „Al Aksos šturmu“, reaguodamas į išpuolį Izraelis pradėjo operaciją „Geležiniai kalavijai“.

2023 m. spalio 8 d. Izraelyje įvesta karo padėtis.

2023 m. spalio 8 d LR URM pranešė, kad gindamas Izraelį nuo Hamas teroristų, žuvo dvigubą pilietybę turėjęs, Izraelio policijoje tarnavęs lietuvis Martynas Kuzmickas.

2023 m. spalio 9 d. dėl užpuolimo posėdžiavo Jungtinių Tautų Saugumo Taryba.

2023 m. spalio 9 d. Izraelis paskelbė atgavęs visų pasienio miestų kontrolę. Tą pačią dieną Izraelio gynybos ministras Joavas Galantas įsakė apsiausti Gazos Ruožą: nutrauktas elektros, maisto, degalų tiekimas. Vakare Hamas pagrasino sušaudyti įkaitus, jei Izraelio kariuomenė bombarduos Gazos Ruožą.

2023 m. spalio 10 d. Izraelio kariuomenė pranešė visiškai kontroliuojanti pasienį su Gazos Ruožu.

2023 m. spalio 11 d. Izraelio premjeras B. Netanjahu ir opozicionierius B. Gancas sutarė sudaryti nepaprastąją vienybės vyriausybę, karo meto kabineto nariai – B. Netanjahu, gynybos ministras Joavas Galantas ir buvęs gynybos ministras B. Gancas.

2023 m. spalio 12 d. Izraelio energetikos ministras Izraelis Kacas paskelbė, kad Gazos Ruožui elektros, maisto ir vandens tiekimas nebus atnaujintas, kol Izraeliui nebus grąžinti belaisviai.

2023 m. spalio 13 d. Izraelio kariuomenė paragino palestiniečius palikti šiaurinę Gazos Ruožo dalį. Taip pat pranešta, kad pėstininkų pajėgos ir tankai įžengė į Gazos Ruožo teritoriją ir surengė „vietinius reidus“.

2023 m. spalio 14 d. Izraelio kariuomenė pranešė, kad per aviacijos smūgius žuvo Muradas Abu Muradas, vadovavęs „Hamas“ oro operacijoms Gazos mieste.

Reakcijos 
Valstybių vadovai ir tarptautinės organizacijos pasmerkė teroristinį išpuolį. Alžyro, Kubos, Kuveito, Libijos, Irako, Irano, Malaizijos, Sudano, Tuniso, Jemeno vyriausybės pasveikino Izraelio užpuolimą arba laikė jį logišku. Kinija, Rusija ir Turkija sureagavo neutraliai, t. y. paragino santūrumui.

2023 m. spalio 8 d. 
 Lietuvos prezidentas Gitanas Nausėda pasmerkė užpuolimą. Vakare Seimo rūmai apšviesti Izraelio spalvomis. Centriniai Vilniaus tiltai (Žaliasis, Baltasis, Žvėryno), Vilniaus rotušė, Trijų Kryžių paminklas nušvito Izraelio vėliavos spalvomis – balta ir mėlyna.
 JAV prezidentas Joe Biden Izraeliui pažadėjo skubią karinę pagalbą.
 Madonna pasmerkė užpuolimą.
 Ukrainos prezidentas Volodymyras Zelenskis solidarizavosi su Izraeliu.

2023 m. spalio 9 d. 
 Lietuvos žydų bendruomenė pranešė apie neeilinį skrydį iš Tel Avivo į Vilnių. Anot LR URM, Izraelyje gyvena >7 tūkst. lietuvių, dar 460 Lietuvos piliečių šalyje svečiuojasi.

Pastabos

Šaltiniai 

Arabų–Izraelio konfliktas
Izraelis
Palestina